เจ็บแน่นหน้าอกข้างซ้ายค่ะ.เวลานอนก็จุกแต่ไม่มากอาการมันเกี่ยวข้องกับเป็นหวัด(ไม่ค่อยได้ไอ)แต่วันนั้นร้องเพลงเล่นกันกับน้องไป10กว่าเพลง มันเป็นอะไรหรือเปล่าคะ..แต่รู้สึกว่ามันไม่ได้ร้ายแรงขั้นเสั่ยงเป็นโรคหัวใจค่ะเพราะอ่านเเละลองดูอาการของตัวเองค่ะ อายุ13เองตอนนี้
สวัสดีค่ะ อาการเจ็บหน้าอกข้างซ้าย อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียน รู้สึกจุกแน่นลิ้นปี่ร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยถ้าอายุน้อย ไม่มีประวัติโรคหัวใจเดิม มีโอกาสเกิดจากโรคหัวใจได้น้อยค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ